open-index/open-wikipedia-markdown huggingface dataset:
Պապարացի (ֆիլմ, 1998)

**«Պապարացի»** (), ռեժիսոր Ալեն Բերբերյանի ֆրանսիական կատակերգական ֆիլմը` Վինսենթ Լինդոնի և Պատրիկ Տիմզիտի հետ գլխավոր դերերում։

## Սյուժե
Միշել Վերդերը գումար է վաստակում ՝ ամսագրերի համար հայտնիների սկանդալային լուսանկարներ անելով։ Ամսագրի շապիկին տեղադրված նրա լուսանկարներից մեկի վրա, բացի հեռուստաաստղից հայտնվել է ավտոկանգառի պահակ ՝ Ֆրենկ Բորդոնին, որը այդ ժամանակ պետք է լիներ աշխատավայրում։ Նրան աշխատանքից հեռացնում են, և նա գնում է ամսագրի խմբագրություն, որը տպել է այս լուսանկարը։ Այնտեղ նա հանդիպում է Միշելին, և նրան առաջարկում է լրացուցիչ գումար վաստակել ՝ լուսանկարելով Ջոնի Հոլիդին։ Բայց փողի փոխարեն Ֆրենկը ծեծի է ենթարկում Հոլիդեյի թիկնապահների կողմից։ Չնայած դրան, Միշելի համագործակցությունը Ֆրենկի հետ շարունակվում է, և շուտով Բորդոնին գերազանցում է իր ուսուցչին անբարեխիղճության մեջ ՝ պատրաստելով մի շարք լուսանկարներ Միշել Վերդիերի ընկերուհի` երգչուհի Սանդրայի դժբախտ սիրո մասին։ Այս ամենը ավարտվում է նրանով, որ նա քնաբեր հաբերի մահացու չափաբաժին է ընդունում...

## Դերերում

* Պատրիկ Տիմզիտ — *Ֆրանկ Բորդոնի*
* Վենսան Լինդոն — *Միշել Վերդե*
* Կատրին Պրո— *Էվելին Բորդոնի, Ֆրանկի կինը*
* Իզաբել Ժելինա —Սանդրա Բարդոկ*, Միշելի ընկերուհին*
* Նատալի Բայ — *Նիկոլ, ամսագրի խմբագիր, Միշելի ընկերուհին*
* Էլիզ Տիելրուա— *Բենեդիկտ*
* Դիդե Բենուրո — *Դաշարի, ամսագրի խմբագիր*

Որպես կամեո ֆիլմում հանդես են եկել Իզաբել Աջանին, Պատրիկ Բրուելը, Ջոնի Հալիդեյ, Էնրիկո Մասիասը, Կառլա Բրունին և այլք։

## Գեղարվեստական առանձնահատկություններ

Ֆիլմը թողարկվել է 1998 թվականի ապրիլի 29-ին,  արքայադուստր Դիանայի մահից հետո, որը մասամբ լրագրողների մեղքով էր և այդպիսի լուսանկարիչների նկատմամբ վերաբերմունքը անբարեացակամ էր։ Այնուամենայնիվ, ֆիլմը բավականին անկողմնակալ կերպով նկարագրում է պապարացիների աշխատանքի տարբեր կողմերը։

## Ծանոթագրություններ

## Արտաքին հղումներ
* 

Կատեգորիա:1998 ֆիլմեր
Կատեգորիա:Ալեն Բերբերյանի ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսերեն ֆիլմեր
Կատեգորիա:Ֆիլմեր Փարիզի մասին
Կատեգորիա:Փարիզում նկարահանված ֆիլմեր
Կատեգորիա:1990-ականների ֆրանսիական ֆիլմեր
Թայ Բարել

**Թայլեր Ջերալդ Բարել** (, ), ամերիկացի դերասան և կատակերգու։ Հայտնի է Ֆիլ Դանֆիի կերպարով` «Ամերիկյան ընտանիք» կատակերգական հեռուստասերիալում, որի համար նա արժանացել է մի շարք մրցանակների, այդ թվում՝ Էմմիի մրցանակին և ԱՄՆ կինոդերասանների գիլդիայի մրցանակի։

## Կենսագրություն
Բուրելը ծնվել է Օրենսոնի Գրանթ Պաս քաղաքում։ Նրա մայրը Շերի Ռոուզն է (օրիորդական ազգանունը` Հայակ), ուսուցչուհի, հայրը` Գարի Ջերալդ Բարել, ընտանեկան հոգեբան։ Նա ունի անգլիական և գերմանական արմատներ։ Բարելը մեծացել է Էփլգեյթ փոքր քաղաքում, որը գտնվում է Օրեգոնում ՝ Կալիֆոռնիայի հետ սահմանի մոտ։ Դպրոցում Բուրելը սիրում էր ֆուտբոլը։ 1993 թվականին ավարտել է համալսարանը թատրոնի և արվեստի բակալավրի աստիճանով։

## Կարիերա
Բուրելի առաջին դերերը կինոյում եղել են «Էվոլյուցիա» и «Սև բազե» ֆիլմերում 2001 թվականին։ Նա նաև մասնակցել է թատերական բեմադրույթունների, այդ թվում` «Մակբեթ» պիեսում, որը բեմադրվել է Բրոդվեյում 2000 թվականին։ Բարելը հանդես է եկել «Օրենք և կարգ» և «Օրենք և կարգ։ Հատուկ բաժանմունք» հեռուստասերիալներում, ինչպես նաև «Մահացածների լուսաբացը», «Խոտի տերևները» և «Ազգի գանձը։ Գաղտնիքների գիրքը» ֆիլմերում։ Նա մարմնավորել է Դոկ Սամսոնին «Անհավանական Խալկը» ֆիլմում, որը թողարկվել է 2008 թվականին։

«Ամերիկյան ընտանիք» սերիալում դերակատարում ունենալուց առաջ, Բարելը և շոուի ստեղծողներից մեկը՝ Քրիստոֆեր Լլոյդը, միասին աշխատեել են երկու սիթքոմների վրա, որոնք հաջողություն չեն ունեցել։ 2009 թվականի սեպտեմբերին կայացել է «Ամերիկյան ընտանիք» հեռուստասերիալի պրեմիերան, որտեղ Բարրելը մարմնավորել է Ֆիլ Դանֆին, անշարժ գույքի գործակալ։ Այս դերը նրան արժանացրել է քննադատների դրական արձագանքին և բազմաթիվ մրցանակների. Երկու Էմմի մրցանակ և մեկԱՄՆ կինոդերասանների գիլդիայի մրցանակի` լավագույն դերասան անվանակարգում։ Սերիալի դերասանական կազմի հետ նա արժանացել է ԱՄՆ կինոդերասանների գիլդիայի մրցանակի` «Լավագույն դերասանական կազմ կատակերգական սերիալում» անվանակարգում։

## Անձնական կյանք
Բուրելը և նրա կինը ՝ Հոլլին, ամուսնացել են 2000 թվականին։ Զույգը ունի երկու որդեգրված երեխա` Ֆրենսիսը (ծնվել է 2010 թ.) և Գրետան (ծնվել է 2012 թ.): Նրանք ապրում են ԱՄՆ-ի Լոս Անջելես քաղաքում։

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կատակերգուներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Լիա Թոմփսոն

**Լիա Քեթլին Թոմփսոն** (, ), ամերիկացի դերասանուհի և ռեժիսոր։

## Կենսագրություն
Լիա Թոմփսոնը ծնվել է երգչուհի Բարբարա Թոմփսոնի և նրա ամուսնու՝ Քլիֆի ընտանիքում։ Մանուկ հասակում զբաղվել է բալետով, իսկ 14 տարեկանում դարձել է պրոֆեսիոնալ պարուհի և *[[Ամերիկյան բալետի թատրոն]]ում* (ABT) ստացել է կրթաթոշակ։ Թոմփսոնը մասնակցել է *ABT*-ի ավելի քան 45, ինչպես նաև Փենսիլվանիայի բալետի և Մինեսոտայի բալետի թատրոնների բեմադրություններին։ Նրա եղբայրը՝ Էնդրյուն, նույնպես դարձել է բալետի պրոֆեսիոնալ արտիստ։

Թոմփսոնը որոշել է դուրս գալ բալետից և դառնալ դերասանուհի։ 20 տարեկանում նա տեղափոխվել է Նյու Յորք՝ սկզբում նկարահանվելով *[[Burger King]]* ընկերության գովազդային հոլովակներում և երաժշտական տեսահոլովակներում։ 1983 թվականին «Ծնոտներ 3» և «Բոլոր ճիշտ քայլերը» ֆիլմերի թողարկմամբ կայացել է կինոյում նրա առաջնաելույթը։ Թոմփսոնի առավել հայտնի դերասանական աշխատանքն է դարձել «Հետ դեպի ապագա» կինոեռագրությունում խաղացած Լորեյն Բեյնսի դերը։ 1980-ական թվականներին և 1990-ական թվականների սկզբին նա շատ է նկարահանվել կինոյում, իսկ 1990-ական թվականների կեսերին դարձել է առավելապես հեռուստատեսության դերասանուհի։ Թոմփսոնը «Կարոլինան Նյու Յորքում» սիթքոմում, որը հեռարձակվել է *[[NBC]]* ալիքով 1995-2000 թվականներին, խաղացել է գլխավոր դեր։

2000-ական թվականներին Թոմփսոնը հիմնականում նկարահանվել է քիչ հայտնի հեռուստատեսային ֆիլմերում, հեռուստատեսությունում և թատրոնում խաղացել էպիզոդիկ դերերում։ 2000-ական թվականների կեսերին *Hallmark*-ի արտադրության «Ջեյն Դոու» ինը լիամետրաժ ֆիլմերի շարքերում խաղացել է գլխավոր դեր։ Այս ֆիլմերից երկուսը Թոմփսոնը նկարահանել է որպես ռեժիսոր։

## Անձնական կյանք
1980-ական թվականների կեսերին Թոմփսոնը հանդիպել է դերասան Դենիս Քուեյդի հետ։ 1989 թվականին ամուսնացել է ռեժիսոր Հովարդ Դոյչի հետ, որի հետ ծանոթացել էր 1987 թվականին՝ «Ինչ-որ մի բան հիանալի» ֆիլմի նկարահանումների ժամանակ։ Նրանք ունեն երկու աղջիկ՝ Մեյդելինը (ծնվ. 1991 թվականին) և Զոին (ծնվ. 1994 թվանկանին)։ Զոյի Դոյչը գնացել է մոր հետքերով և դարձել է դերասանուհի։

## Ընտրված ֆիլմագրություն

## Ծանոթագրություններ

Կատեգորիա:20-րդ դարի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:«Երիտասարդ դերասան» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի ռեժիսորներ
Կատեգորիա:Ամերիկացիներ իռլանդական սերմամբ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պարուհիներ
Կատեգորիա:Ամերիկացի կինոռեժիսորներ
Էլլի Բերթրամ

**Էլլի Բերթրամ** (, ), կանադացի դերասանուհի և պարուհի, հայտնի է «Ռադիո ապստամբություն» ֆիլմում Քիմի և «Մակո։ Գաղտնիքների կղզի» հեռուստասերիալում մարմնավորած Միմմի դերերով։

## Կենսագրություն
Էլլի Բերթրամը ծնվել է 1989 թվականին Կալգարիայում, որտեղ ավարտել է մարզիկների համար նախատեսված դպրոցը։ Էլլին սովորել է նաև Միջազգային բալետի դպրոցում, որտեղ հաղթել է «Solo Seal 2007» մրցանակը։ Նա Միջազգային «Genee» բալետի մրցույթի ժամանակ նվաճել է բրոնզե մեդալ։ Սահմանային դպրոցում սովորելու տարիներին Էլլին հնարավորություն է ունեցել բարձրանալ Աֆրիկայի Կիլիմանջարո լեռը։ Էլլին, լեռան գագաթը հասնելուն պես, հագել է պուանտները և ցուցադրել բալետային տարբեր դիրքեր։ Կալգարիայում Էլլին մասնակցել է «So You Think You Can Dance Canada» պարային շոուին, որտեղ զբաղեցրել է պատվավոր երկրորդ հորիզոնականը։ 2010 թվականի սեպտեմբերին Էլլի Բերթրամը Կալգարիյաից տեղափոխվում է Վանկուվեր, որպեսզի իրականացնի նոր հնարավորություններ որպես պարուհի և դերասանուհի։

## Անձնական կյանք
2017 թվականից ամուսնացած է կանադացի հոկեյիստ Էնդրյու Կոգլիանոյի հետ, ում հետ մինչ ամուսնանալը հանդիպել է 7 տարի։ Զույգն ունի մեկ աղջիկ՝ Լոթի Ֆիլոմինա Կոգլիանո (ծնվել է 2019 թվականի փետրվարի 17-ին)։

## Ֆիլմագրություն

## Ծանոթագրություններ

Կատեգորիա:21-րդ դարի դերասանուհիներ
Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Երկրաշարժ Միյագի պրեֆեկտուրայում (2011)

**2011 թվականի երկրաշարժ [[Միյագի (պրեֆեկտուրա)|Միյագի]] պրեֆեկտուրայում**, հզոր երկրաշարժ 7,1 MW մագնիտուդով, որը տեղի է ունեցել ապրիլի 7-ին տեղի ժամանակով ժամը 23։ 32-ին։ Երկրաշարժի էպիկենտրոնը գտնվել է Խաղաղ օվկիանոսում՝ Սենդայ քաղաքից 66 կմ դեպի արևելք և Ճապոնիայի մայրաքաղաք Տոկիոյից 330 կմ դեպի հյուսիս-արևելք, իսկ հիպոկենտրոնը գտնվել է 49 կմ խորության վրա։

## Հետևանքներ
Ստորգետնյա ցնցման արդյունքում Աոմորի և Ակիտա քաղաքների որոշ ՋԷԿ-ների աշխատանքը, որի հետևանքում Միյագի, Յամագաթա, Իվատե պրեֆեկտուրաներում, ինչպես նաև Ֆուկուսիմա քաղաքում անջատվել է էլեկտրականությունը։ Միյագի պրեֆեկտուրայի բոլոր մայրուղիները փակվել են։ Երկրաշարժը շարքից դուրս է հանել Սենդայ քաղաքի հյուսիսային հատվածում գտնվող «Օնագավա» ԱԷԿ-ի սնուցող երեք գծերից երկուսը, Աոմորի պրեֆեկտուրայի Հիգասիդորի ԱԷԿ-ում շարքից դուրս է եկել առաջին ռեակտորի արտաքին էլեկտրամատակարարման աղբյուրը, և աշխատած վառելիքի ջրամբարի սառեցման համար գործի է դրվել պահուստային գեներատորը։ Արդյունքում հայտնաբերվել է ԱԷԿ-ի 1-ին և 2-րդ ռեակտորների աշխատած վառելիքային ձողերով ջրամբարներից ջրի արտահոսք, որը պարունակել է ռադիոակտիվ նյութեր։ Արտաքին էլեկտրամատակարարումը խախտվել է նաև Աոմորի պրեֆեկտուրայի Ռոկկասե գյուղում աշխատող միջուկային վառելիքի վերամշակման կայանում, որտեղ նույնպես գործարկվել է պահուստային սնուցման աղբյուրը։

## Զոհեր, տուժածներ
5 մարդ զոհվել է, և առնվազն 141-ը՝ վիրավորվել։

## Ծանոթագրություններ

## Արտաքին հղումներ
* The International Seismological Centre has a bibliography and/or authoritative data for this event.

Կատեգորիա:Երկրաշարժեր Ճապոնիայում
Կատեգորիա:2011 երկրաշարժեր
Կատեգորիա:2011 Ճապոնիայում
Կատեգորիա:2011 բնական աղետներ
Ծագող արև (կոկտեյլ)

**«Ծագող արև»** (, «*Տեկիլա սանրայզ*»), ալկոհոլային կոկտեյլ, որը հիմնված է տեկիլայի, գրենադինի և նարնջի հյութի վրա։ Դասակարգվում է որպես լոնգ դրինք կամ հայբոլ։ Մտնում է Բարմենների միջազգային ասոցիացիայի (IBA) պաշտոնական կոկտեյլների «ժամանակակից դասական» կատեգորիայի մեջ ():

## Պատմություն
«Ծագող արև» կոկտեյլը ստեղծվել է 30-40-ականներին Arizona Biltmore Hotel հյուրանոցում։ Սկզբնապես բաղադրատոմսն իր մեջ ներառել է սև հաղարջի լիկյոր (Creme de Cassis) և լայմի հյութ։

Իր անվանումը ( - «արևածագ») կոկտեյլը ստացել է արտաքին տեսքի պատճառով։ Խիտ բաղադրիչները (սև հաղարջի լիկյոր կամ նռան օշարակ), բաժակի հատակին նստելով հյութի և տեկիլայի խառնուրդով, ստեղծում են գույների աստիճանավորում, որը հիշեցնում է լուսաբացը։

70-ականներին և 80-ականներին «Տեկիլա սանրայզ» և «Մարգարիտա» կոկտեյլների հայտնիությունը հանգեցրել է տեկիլայի սպառման ավելացմանը մի քանի անգամ։

## Բաղադրատոմս և բաղադրիչներ
Կազմն ըստ Բարմենների միջազգային ասոցիացիայի՝
* Տեկիլա 45 մլ,
* Գրենադինի 15 մլ,
* Նարնջի հյութի 90 մլ։

## Մշակույթում
* Կա մի տարբերակ, ըստ որի՝ կոկտեյլը հայտնի է դարձել «The Rolling Stones» խմբի շնորհիվ, որի երաժիշտները 1972 թվականին իրենց ամերիկյան շրջագայության ժամանակ մնացած բոլոր խմբիչքների փոխարեն նախընտրում էին «Տեկիլա սանրայզ» կոկտեյլը։
* Համանուն անվանումով երգը Eagles խմբի առաջին հիթերից մեկն է եղել (Բիլբորդ №61 1973 թվականին), թողարկվել է Desperado ալբոմում, նաև սինգլի տեսքով։
* 1988 թվականին թողարկվել «Tequila Sunrise» ֆիլմը, որի գլխավոր դերերը կատարել են Մել Գիբսոնը և Միշել Պֆայֆերը։
* Cypress Hill խմբի Cypress Hill IV ալբոմի 10 համարի ներքո գտնվում է «Tequila Sunrise» երգը։

## Ծանոթագրություններ

## Արտաքին հղումներ
* Сайт Международной ассоциации барменов 
* Коктейль Tequila Sunrise на сайте IBA 
* Коктейль Tequila Sunrise на сайте Барменской ассоциации России

Կատեգորիա:Ալկոհոլային խմիչքներ
Կատեգորիա:Ալկոհոլային կոկտեյլներ
Կատեգորիա:Ըմպելիքներ
Էվերեստ (մուլտֆիլմ)

**«Էվերեստ»** (), ռեժիսոր Ջիլլ Կալտոնի ամերիկյան-չինական լիամետրաժ անիմացիոն ֆիլմը։ Մուլտֆիլմն ստեղծվել է *[[DreamWorks Animation SKG|DreamWorks Animation]]* և *Pearl Studio* ընկերությունների կողմից։

## Արտադրություն
2010 թվականի դեկտեմբերին *DreamWorks* ընկերության գործադիր տնօրեն Ջեֆրի Կատցենբերգը հաստատել է, որ կստեղծվի «Էվերեստ» ֆիլմը։

Ֆիլմի պրոդյուսրը Բոննի Առնոլդն է, իսկ գործադիր պրոդյուսր են Դին Դեբլուան և Քրիս Սանդերսը։

## Սյուժե
Երբ Յին Շանհայի իր բազմաբնակարան տան տանիքում հանդիպում է երիտասարդ Ետիին, նա և իր չարաճճի ընկերները՝ Ջինն ու Պենգը, նրան անվանում են «Էվերեստ» և ճանապարհվում էպիկական քվեստի, որպեսզի աշխարհի ամենաբարձր կետում՝ Էվերեստի վրա, մոգական արարածին վերամիավորեն իր ընտանիքի հետ։ Բայց նոր ընկերները պետք է զգույշ լինեն և մեկ քայլլ առաջ անցնեն Բեռնիշից՝ արտասովոր արարածների ծեր կոլեկցիոներից, որը մտադրություն ուներ հափշտակել Ետիին, ինչպես նաև կենդանաբան բժիշկ Զառան, որպեսզի Էվերեստին օգնեն վերադառնալ տուն։

## Դերերը հնչյունավորել են

## Սաունդթրեք
Ֆիլմի կոմպոզիտորներն է Ռուպերտ Գրեգսոն-Ուիլյամսը, որը ֆիլմի համար գրել է երաժշտություն, իսկ համահեղինակներ Պաուել Բատու Սեների, Էնթոնի Ուիլլիսի և Պոլ Մոունսի հետ ստեղծել է սաունդթրեքը։ Բացի նախորդ ֆիլմերում եղած ստեղծագործություններից, Ռուպերտ Գրեգսոն-Ուիլյամսը գրել է «Everest» վերնագրով նոր երգ, որը թողարկվել է որպես սինգլ։

23. "Fix you" (by Coldplay)

## Քննադատություն
Մուլտֆիլմը քննադատների կողմից ստացել է դրական գնահատականներ։ Rotten Tomatoes կայքում այն ունի 81 % դրական վարկանիշ՝ հիմնված 160 արձագանքների վրա։ Metacritic կայքում 28 արձագանքների հիման վրա 100 հնարավորից ստացել է 61 միավոր։

## Քաղաքական սկանդալ
Մուլտֆիլմի տեսարաններից մեկն առաջացրել է տարածաշրջանային մեծ սկանդալ։ Հարավարևելյան Ասիայի առնվազը երեք երկիր վիրավորվել է այն տեսարանից, որտեղ Հարավչինական ծովի վիճելի տարածքները, որոնք հայտնի են որպես «Իննկետանի գիծ», ներկայացվել են որպես չինական տարածքներ։ Ծովի այդ մասերն ու կղզիների տարբեր խմբերը հավակնում են ասիական հինգ երկրներ, ինչպես նաև հենց Չինաստանը։ Մալայզիական գրաքննիչները հրամայել են այս տեսարանը կտրել ֆիլմից։

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:2010-ականների անգլերեն ֆիլմեր
Կատեգորիա:2019 մուլտֆիլմեր
Կատեգորիա:3D մուլտֆիլմեր
Կատեգորիա:Universal Pictures ֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Չինական ֆիլմեր
Կատեգորիա:Ֆիլմեր վիկինգների մասին
Կատեգորիա:2019 ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Գրաքննված ֆիլմեր
Կատեգորիա:Ամերիկյան եռաչափ ֆիլմեր
Երկու այծով բնանկար

**Երկու այծով բնանկար** (, ), ֆրանսիացի նկարիչ Պոլ Գոգենի նկարը Էրմիտաժի հավաքածուից։

Նկարում պատկերված են բաց գույնի երկու այծեր` բլրի լանջին, նրանցից ավելի աջ և ավելի բարձրում կանգնած է կապույտ զգեստով կին, իսկ նրա ոտքերի մոտ շուն կա։ Ավելի ձախում, ծառերի բների հետևում երևում է ծովափը։ Նկարի ներքևի ձախ հատվածում երևում են շուշաններ։ Նկարի ներքևի աջ մասում դժվարությամբ երևում է նկարի անունը տահիտերենով, նկարչի ստորագրությունն ու ամսաթիվը. *TARARU MARURU P. Gauguin 97*:

[thumb|150px|left|«Ноа Ноа» ձեռագրի էջ: [Լուվր]]

Լուվրի գրաֆիկայի դեպարտամենտի հավաքածուում պահվում է Պոլ Գոգենի «Ноа Ноа» գրքի ձեռագիրը։ Այս ձեռագրի 61-րդ էջում առկա է ջրանկար` այս կտավի էսքիզը։ Գոգենի ստեղծագործության կատալոգում, որը կազմել է Ժորժ Վիլդենշտեյնը, սխալմամբ նշված է, թե այս ջրանկարը սոսնձված է 61 և 62 էջերի միջև։ Այս սխալը շարունակել է կրկնել նաև Ա. Բարսկայան։ Էքսիզում այծերի մոտ երևում է մանկական կամ կանացի փոքրիկ կերպար, որը բացակայում է հիմնական կտավում։

Ինչպես հետևում է հեղինակային ստորագրությունից, նկարը պատկերվել է 1897 թվականին. 1898 թվականի դեկտեմբերի 9-ին Գոգենն այն Տահիտիից ուղարկել է Փարիզ, Ամբրուազ Վոլարի պատկերասրահ, որտեղ այն գնել է արդյունաբերող և կոլեկցիոներ Միխայիլ Մորոզովը. գնման ճշգրիտ ամսաթիվը հայտնի չէ, սակայն արդեն 1900 թվականին նկարը գտնվել է Մոսկվայի նրա առանձնատանը։ Նրա մահից հետո, 1903 թվականին նկարը ժառանգել է նրա այրին` Մարգարիտա Մորոզովան, որը 1910 թվականին այն նվիրաբերել է Տրետյակովյան պատկերասրահին։ 1925 թվականին նկարը փոխանցվել է Արևմտյան նոր արվեստի պետական թանգարան։ 1934 թվականին այն տեղափոխվել է Էրմիտաժ։ 2014 թվականի վերջից այն ցուցադրվում է Գլխամասի շենքի չորրորդ հարկում, 412 սենյակում։

Այն բանի պատճառով, որ Գոգենը որպես նկարի հիմք օգտագործել է ջուտե անորակ կտավ և խնայելու նպատակով փորձարկումներ է արել ներկերի հետ, նկարը հասել է շատ անբարենպաստ դրության և խիստ մգացել է։ Այդ պատճառով ի սկզբանե նկարի հեղիակային անվանումը սխալ է ընթերցվել. Արևմտյան նոր արվեստի պետական թանգարանի կատալոգում այն նշվել է «Parahi maruru», իսկ 1976 թվականի էրմիտաժյան կատալոգում` «Farari maruru»: Միևնույն ժամանակ` Բ. Դանիելսոնը դեռ 1964 թվականին իր գրքում նշել է ճիշտ` «Tarari maruru» անվանումը։ Տահիտերենից անվան թարգմանության հետ բարդություններ կան. այն կարելի է թարգմանել որպես «Փոքրիկ պոզիկների բարեխնամությունը» կամ «Տարարիի բարեխնամությունը», եթե Tarari բառը թարգմանվի որպես հատուկ անուն։ Բ. Դանիելսոնը խոստովանում է, որ երկու ենթադրություններն էլ որևէ կերպ չեն արտահայտում նկարի սյուժեի էությունը։

Նկարի վերականգնումից հետո նոր կտավ է կրկնորդվել։

«Երկու այծով բնանկարը» սերտորեն կապված է Գոգենի Որտեղի՞ց ենք մենք եկել։ Ովքե՞ր ենք մենք։ Ո՞ւր ենք գնում մեծ կտավի հետ (Գեղարվեստի թանգարան, Բոստոն). բոստոնյան կտավի կանացի կերպարը համընկնում է այս նկարի կանացի կերպարի հետ։ Ա. Կոստենևիչը կարծում է, որ այս բնանկարի այծերի կերպարը նման է Գոգենի` Էրմիտաժում պահվող մեկ այլ` «Ծառից պտուղներ հավաքող տղամարդը» նկարի վրա պատկերված այծերին, սակայն նկարների տեսողական համեմատության արդյունքում երևում է, որ այծերը պատկերված են տարբեր դիտանկյունից և տարբեր դիրքերում։

## Ծանոթագրություններ

## Գրականություն
* 
* 
* 

Կատեգորիա:1897 նկարներ
Կատեգորիա:Էրմիտաժի նկարներ
Կատեգորիա:Պոլ Գոգենի նկարներ
Նատալի Մեխիա

**Նատալի Նիկոլ Մեխիյա** (, ), ամերիկացի երգչուհի և պարուհի։ Հայտնի է դարձել ընդգրկվելով Girlicious խմբում։ 2011 թվականի փետրվարի 26-ին  Facebook-ի և Twitter-ի պաշտոնական էջերում տեղեկատվություն հայտնվեց, որ Նատալին հեռացել է խմբից։

## Կենսագրություն
Նատալին ծնվել է Կալիֆոռնիայի ՈՒեստ–Կովինա քաղաքում, բայց մեծացել է Դայմոնդ–Բարում։ Հեռուստատեսությունում առաջին անգամ հայտնվել է 2008 թվականին, որպես «Pussycat Dolls Present: Girlicious»s ռեալիթի շոու-ի, մասնակից, որը ցուցադրվել է The CW ամերիկյան հեռուստաալիքով։ Նատալին ունի կուբա-մեքսիկական արմատներ։ 9 տարենակից սկսել է պարել սովորել հաճախելով Millennium Dance Complex պարային ստուդիա, որտեղ ժամանակին սովորել է Բրիտնի Սփիրսը։

2013 թվականի մայիսի 11-ին Մեխիյան աղջիկ է ունեցել՝ Կալիստա Էստռելա։ 2014 թվականին նա հայտարարել է, որ քույրերի` Ջեսի և Թելոյի հետ ստեղծել են նոր խումբ The Mejia Sisters: Նրանց դեբյուտային սինգլը՝ «Stray»-ը, թողարկվել է 2014 թվականի օգոստոսին։

## Ծանոթագրություններ

## Արտաքին հղումներ
* 
*
*Girlicious noLast.fm

Կատեգորիա:21-րդ դարի երգիչներ և երգչուհիներ
Կատեգորիա:Ամերիկացի երգիչներ
Կատեգորիա:Ամերիկացի պարուհիներ
Կատեգորիա:Ամերիկացի երգչուհիներ
Իմ կանաչաթև լեդի (կտավ)

**«Իմ կանաչաթև լեդի»** (), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը՝ ստեղծված 1863 թվականին։ Ներկայումս նկարը գտնվում է Ֆոգի պատկերասրահի հավաքածուում։

## Տեղեկություն նկարի մասին
Հերոսուհու կերպարը և նկարի անվանումը վերցված է անգլիական բանահյուսական «Կանաչ թևեր» բալլադից, որը հայտնի է 16-րդ դարից։ 1859 թվականին Ռոսսետտին ստեղծել է նաև համանուն ջրաներկ՝ բոլորովին այլ կոմպոզիցիայով և հերոսուհու կերպարով։

Նկարի համար 1863 թվականին բնորդուհի է դարձել Վ. Ջ. Նյուսթաբը՝ Ռոսսետտիի օգնականներից մեկի կինը։ Նկարիչը սկսել է աշխատել ստեղծագործության վրա դեռևս 1854 թվականին, երբ ստեղծել է մատիտով առաջին էսքիզը։ Եվս մեկ ուրվանկար արվել է 1855 թվականին։ Երկու էսքիզների համար բնորդուհի է եղել Էլեն Սմիթը։ Նկարի հակառակ կողմում առկա է Ռոսսետտիի գրած բանաստեղծությունը, որի բնօրինակը պահվում է Ֆոգի թանգարանի արխիվում։

Ռոսսետտին ավարտել է նկարը 1863 թվականի մայիսին։ Ռոսսետտիի նկարների հիմնական գնորդներից մեկը՝ Ջորջ Բոյսը, ենթադրել է, որ նկարն իրեն բաժին կհասնի, սակայն չափազանց հիասթափված էր՝ լսելով, որ նկարիչն ուղարկել է այն արվեստի գործերի միջնորդ Էռնեստ Գամբարտին։ Իրականում նկարը մնացել է Ռոսսետտիի մոտ մինչև 1863 թվականի դեկտեմբեր, այդ ժամանակ այն գնել է Ջորջ Ռեյը։ 1943 թվականին նկարը վերագնվել է Ֆոգի թանգարանի հավաքածուի համար։

## Ծանոթագրություններ

Կատեգորիա:1863 նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Կանանց դիմապատկերներ
Ջոն Ֆիսկե

**Ջոն Ֆիսկե** (, իսկական անուն-ազգանունը՝ **Էդմունդ Ֆիսկե Գրին**, , ), 19-րդ դարի ամերիկացի փիլիսոփա, պատմաբան։

## Կենսագրություն
Ջոն Ֆիսկեն Էդմունդ Բրուստեր Գրինի միակ զավակն էր։ Ջոն Ֆիսկեի հայրը խմբագիր էր աշխատում Հարթֆորդի, Նյու Յորքի, Պանամայի թերթերում։ Էդմունդ Բրուստեր Գրինի մահից հետո՝ 1852 թվականին, նրա այրին ամուսնանում է, իսկ Էդմունդ Ֆիսկե Գրինը, ի պատիվ մորական նախապապի, վերցնում է նրա անունը՝ Ջոն Ֆիսկե։ Ջոն Ֆիսկեի մանկությունն ու պատանեկությունն անցնում են Միդլթաունում (Կոնեկտիկուտ), ապա ընդունվում է Հարվարդի համալսարանի իրավաբանության ֆակուլտետ և ավարտում այն 1865 թվականին։ Ֆիսկեի առաջին հոդվածը՝ «Պարոն Բակլի մոլորությունները» (), լույս է տեսնում 1861 թվականին *National Quarterly Review*-ում։ Հետայդու նա  թղթակցում է ամերիկյան և բրիտանական պարբերականների։

1869-1871 թվականներին փիլիսոփայության դասախոսություններ է կարդում Հարվարդի համալսարանում, 1870 թվականին դասավանդում է պատմություն, իսկ 1872-1879 թվականներին աշխատում է իբրև գրադարանավարի օգնական։ 1879 թվականին ընտրվում է հոգաբարձուների խորհրդի անդամ, սահմանված 6 տարուց հետո վերընտրվում է 1885 թվականին։ 1881 թվականից սկսած ամենօրյա ռեժիմով ամերիկյան պատմության վերաբերյալ դասախոսութուններ է կարդում Միսսուրի նահանգի Սենթ Լուիս քաղաքի Վաշինգտոնի համալսարանում։ 1884 թվականին դառնում է պրոֆեսոր։ Ամերիկյան պատմության վերաբերյալ դասախոսութուններ է կարդում Լոնդոնի համալսարանական քոլեջում 1879-ին, իսկ 1880-ին՝ Մեծ Բրիտանիայի թագավորական համալսարանում։ Բազմաթիվ դասախոսություններ է կարդում Մեծ Բրիտանիայի և ԱՄՆ-ի ամենատարբեր քաղաքներում։

Թեև Ջոն Ֆիսկեն իր կյանքի մեծագույն մասը նվիրել է պատմության ուսումնասիրմանը, բայց վաղ տարիքում մարդու զարգացման բնույթին նվիրված ուսումնասիրությունները նրան հանգեցրին էվոլյուցիոն տեսությունների մանրակրկիտ ուսումնասիրությանը, և մասնավորապես Չարլզ Դարվինի տեսության ուսումնասիրությանը։ Նա փիլիսոփայորեն էր մեկնաբանում Չարլզ Դարվինի աշխատությունները, այս թեմայով գրել է բազմաթիվ գրքեր և էսսեներ։ Նրա փիլիսոփայական միտքը կրում է Հերբերտ Սփենսերի՝ Էվոլյուցիայի մասին հայացքների ազդեցությունը։ 1874 թվականին Չարլզ Դարվինի՝ նրան ուղղած նամակում գրված է․ 

## Ստեղծագործություններ
*The Discovery of America (1892)

## Ծանոթագրություններ

Կատեգորիա:13 գաղութների պատմություն
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի գրողներ
Կատեգորիա:Ամերիկացի պատմաբաններ
Կատեգորիա:Ամերիկացի փաստաբաններ
Կատեգորիա:Ամերիկացի փիլիսոփաներ
Կատեգորիա:Հարվարդի իրավունքի դպրոցի շրջանավարտներ
Օսմիումի (VIII) օքսիդ

**Օսմիումի (VIII) օքսիդ** (օսմիումի քառօքսիդ), օսմիումի բարձրագույն օքսիդ։ Քիմիական բանաձևը՝ OsO4 է։

## Ֆիզիկական հատկություններ
Սովորական պայմաններում օսմիումի (VIII) օքսիդը դեղնաշագանակագույն, բնորոշ հոտով, մոնոկլինային կառուցվածքով բյուրեղային նյութ է։ Անկայուն է՝ սենյակային ջերմաստիճանում ենթարկվում է սուբլիմացիայի։ Գոլորշիները խիստ թունավոր են։ Օսմիումի (VIII) օքսիդը օրգանական լուծիչներում և ջրում լավ  է լուծվում։ Փոխազդում է ջրի հետ առաջացնելով՝ [Os(H2O)2O4], ռեակցիան դարձելի է։ Մաքուր օսմիումի (VIII) օքսիդը անգույն է, իսկ օսմիումի (IV) օքսիդ առկայությամբ ստանում է դեղնավուն երանգ։ Օսմիումի (VIII) օքսիդի մոլեկուլները ոչ բևեռային են և ունեն քառանիստային կառուցվածք։

### Պատկերասրահ

Osmium tetroxide 0.1 gram in ampoule.jpg|Օսմիումի (VIII) օքսիդը սրվակում:
C S - OsO4.jpg|Օսմիումի (VIII) օքսիդը սրվակում:
OsO4structure.jpg|OsO4 խորանարդային բյուրեղացանց


## Քիմիական հատկություններ
* Օսմիումի (VIII) օքսիդը փոխազդում է խիտ աղաթթվի հետ։ 
:: \mathsf{OsO_4 + 10HCl \rightarrow H_2[OsCl_6] + 2Cl_2\uparrow + 4H_2O}

* Օսմիումի (VIII) օքսիդը փոխազդում է հիմքերի հետ առաջացնելով օսմատներ (H4OsO6 թթվի աղեր)
:: \mathsf{OsO_4 + 2KOH \rightarrow K_2[OsO_4(OH)_2]}

* Օսմիումի (VIII) օքսիդը 250 C-ում ջրածննով վերականգնվում է մինչև օսմիումի (IV) օքսիդի։
:: \mathsf{OsO_4 + 2H_2 \rightarrow OsO_2 + 2H_2O}

* Ազոտի (II) օքսիդով 6000 C-ում վերականգնվում է առաջացնելով  Օսմիումի (IV) օքսիդ
:: \mathsf{OsO_4 + 2NO \rightarrow OsO_2 + 2NO_2}

* Ոչ բևեռային օրգանական լուծիչներում օսմիումի (VIII) օքսիդը առաջացնում է օսմիումական թթվի (H2OsO4) ցիկլիկ եթեր, որը հիդրոլիզվում է մինչև ցիս-դիոլներ (սին-հիդրօքսիլացում)։

## Ստացում
* Բարձր ջերմաստիճանում մետաղական օսմիումի և թթվածնի փոխազդեցությունից։

:: \mathsf{Os + 2 O_2 \longrightarrow OsO_4}

* Օսմիումի տետրօքսիդ կարելի է ստանալ օսմատները (որոնցում օսմիումի օքսիդացման աստիճանը +6 է) ազոտական թթվով օքսիդացնելիս։
:: \mathsf{CaOsO_3 + 6HNO_3 \rightarrow OsO_4\uparrow + 4NO_2\uparrow + Ca(NO_3)_2 + 3H_2O}

## Կիրառություն
* Կիրառվում է որպես ներկանյութ Մանրադիտման համար
* Օգտագործվում է էլեկտրոնային մանրադիտակի մեջ` որպես ամրացնող և հակադրվող նյութ։

## Թունավորություն և անվտանգության տեխնիկա
Օսմիումի (VIII) օքսիդը ցնդող, խիստ թունավոր նյութ է, պահվում է փակ սրվակներում։

Ռուս հայտնի քիմիկոս Կարլ Կարլովիչ Կլաուսը (1796—1864), ով հետազոտում էր պլատինային շարքի մետաղները, առաջինը ստացավ օսմիումի քառօքսիդ։ Նա գրում է, որ «այս միացության համը կծու է», 1845-ի ապրիլին, Կլաուսը թունավորվել է այս նյութի գոլորշիներով և ստիպված է եղել դադարեցնել աշխատանքը երկու շաբաթով։

## Գրականություն
* *Рабинович В. А., Хавин З. Я.* «Краткий химический справочник». — Л.: Химия, 1977. — С. 89.
* «Неорганическая химия» под ред. Ю.Д.Третьякова. Том 3 : Химия переходных элементов. Кн.2: учебник для студ. высш. учеб. заведений/[А.А.Дроздов, В.П.Зломанов,Г.Н.Мазо,Ф.М.Спиридонов]. - М.: Издательский центр «Академия», 2007. - С. 49

## Ծանոթագրություններ

Կատեգորիա:Օսմիումի միացություններ
Կատեգորիա:Օքսիդներ
Բիմմեն

**Բիմմեն**, Գերմանիայի  Կլեվե քաղաքի վարչական շրջան (Հյուսիսային Հռենոս-Վեսթֆալիա), 209 հա-ում հաշվվում է 170 բնակիչ։

## Աշխարհագրական դիրքը
Բիմմենը գտնվում է Կլեվե քաղաքի արևմուտքում՝ Ռեյնում, Նիդերլանդների հետ սահմանին։ Այստեղ հնում տեղակայված է եղել Գերմանիա-Նիդերլանդներ սահմանագծային անցումը, որը ներկայումս կորցրել է իր նշանակությունը։

## Պատմություն
Բիմմենը, ըստ հնագիտական հետազոտությունների, որպես բնակավայր հիմնադրվել է պատմության հռոեական շրջանում, բայց Հռենոսի վրա գտնվելու հետևանքով, այն մասամբ տեղափոխվել է։ 891-892 թվականներին Բիմմենն առաջին անգամ փաստաթղթերով հիշատակվում է Լորշի վանքի տարեգրություններում։ 1242 թվականին հիշատակվում է Բիմմենի եկեղեցում ծառայած քահանա։ Սուրբ Մարտինի ժամանակակից եկեղեցին կառուցվել է XV-XVI դարերում, և դրա կառուցման համար օգտագործվել են հին կառույցի տուֆե մեծաղյուսներ։ Միջնադարում և դրանից քիչ հետո բնակավայրը պատկանել է Դյուֆելի վարչական կառավարմանը։

## Տնտեսությունը
Լինելով փոքր բնակավայր՝ Բիմմենն ունի գյուղատնտեսական վառ արտահայտված մասնագիտացում. ինտենսիվ կաթնային անասնապահություն`ընդարձակ արոտավայրերով։ Տարածքի մի մասը օգտագործվում է բուսաբուծության համար։ Բիմմենը մինչ այսօր սերտ տնտեսական կապեր ունի հարևան Նիդերլանդական Միլինգեն բնակավայրի հետ։

## Բնության պահպանություն
Ձմռանը Բիմմենի տարածքը ձմեռելու վայր է հանդիսանում Սկանդինավիայից և Եվրոպական Ռուսաստանի հյուսիսային տարածքներից ժամանող վայրի սագերի համար, ուստի այն նշված է որպես հատուկ պահպանվող բնական արգելոց։ Հռենոսի վրա գործում է  հիդրոլոբիոլոգիական միջազգային կայան, որի խնդիրն է որոշել գետի ջրի որակը` գետային կակղամորթերի հետազոտման օգնությամբ։ Այն բացվել է 1970 թվականիին, և այդ ժամանակվանից ի վեր մի շարք կենսաբանական դիտարկումներ է իրականացրել Նիդերլանդների մասնագետների հետ։ 1974 թվականին նիդերլանդական հատվածում՝ Լոբիխեյում, բացվեց դրա մասնաճյուղը։ 11 մասնագետ 35 խորհանարդ մետր ջրի ամենժամյա հետազոտություն են իրականացնում կենսաբանական, քիմիական և ֆիզիկական մեթոդներով։

## Ծանոթագրություններ

## Արտաքին հղումներ
* Բիմմեն 

Կատեգորիա:Հյուսիսային Հռենոս-Վեսթֆալիայի բնակավայրեր
Կատեգորիա:Գերմանիայի աշխարհագրություն
Դատարկախոսը

**Դատարկախոսը** (), 1980 թվականին նկարված մուլտֆիլմ, որը նկարահանվել է «Սոյուզմուլտֆիլմ» կինոստուդիայում։ Ռեժիսորը Բորիս Բուտակովն է։ Տևողությունը 10 րոպե է։ 1981 թվականին թողարկվել է մուլտֆիլմի շարունակությունը` «Արկածներ` լաստի վրա» վերնագրով։

## Սյուժե
Մուլտֆիլմը պատմում է նապաստակի մասին, որը միշտ պարծենում էր իր գյուտերով` պատճառով աշխատանքից շեղելով մյուսներին։ Եվ դա դեռ երկար կշարունակվեր, եթե ծեր իմաստուն Ոզնին խորհուրդ չտար երևակայությունն ուղղել ճիշտ ուղղությամբ։

## Հեղինակներ

## Դերերը հնչյունավորել են
* Սվետլանա Խարլապ` Դատարկախոս, գյուտարար նապաստակ 
* Լյուդմիլա Գնիլովա` մկնիկ
* Օլգա Գրոմովա` կապույտ շապիկով նապաստակը / սկյուռիկներ
* Եվգենի Լեոնով` ոզնի

## Ծանոթագրություններ

## Գրականություն
*  Художник А. Никольская. Иллюстрации и текст по мультфильму.

## Արտաքին հղումներ
* 
* «Դատարկախոսը» [BCD կայքում



[Կատեգորիա:1980 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Մուլտֆիլմեր կենդանիների մասին
Կատեգորիա:Մուլտֆիլմեր նապաստակների մասին
Քորթնի Բի Վենս

**Քորթնի Բեռնար Վանս** (, ), ամերիկացի դերասան։

## Կյանք և կարիերա
Վանսը ծնվել է Միչիգանի Դեթրոյթ քաղաքում և 1982 թվականին ավարտել է Հարվարդի համալսարանը, այնուհետև Եյլի դրամայի դպրոցում ստացել է կերպարվեստի մագիստրոսի կոչում։ դրամատիկական դպրոց։ Այնտեղ նա ծանոթացել է իր ապագա կնոջ՝ դերասանուհի Անջելա Բասեթի հետ։ Նրանք ամուսնացել են 1997 թվականին, իսկ 2006 թվականին Բասեթը երկվորյակներ է ծնել։

Իր կարիերայի ընթացքում Վանսը երեք անգամ առաջադրվել է թատրոնի բարձրագույն պարգևի՝ «Թոնի»-ի. 1987 թվականին, 1991 թվականին և վերջապես մրցանակը ստացել է 2013 թվականին ՝ «Բախտավորը» պիեսում օժանդակ դերակատարման համար։ 1999 թվականին նա առաջադրվել է «Անկախ ոգի» մրցանակի` լավագույն դերասան անվանակարգում՝ Showtime-ի «Կույր հավատք» ֆիլմում խաղալու համար։

Վանսը նշանակալի դերեր է խաղացել մի քանի ֆիլմերում, այդ թվում՝ «Համբուրգերի բարձրություն», «Որս «Կարմիր Հոկտեմբերի ետևից»», «Հաք Ֆիննի արկածները», «Վտանգավոր մտքերը», «Քահանայի կինը» և «Տիեզերական կովբոյները»։ Վանսը ամենաերկար ժամանակն աշխատել է հեռուստատեսությունում ՝ սկսելով «Երեսուն և ավելի», «Օրենք և կարգ» и «Այժմ ցանկացած օր» հեռուստասերիալից։ 2001- 2006-ական թվականներին նկարահանվել է NBC-ի «Օրենք և կարգ.Հանցավոր մտադրություն» հեռուստասերիալում, մարմնավորելով շրջանային դատախազի օգնականի դերը։

## Ֆիլմագրություն
* «Համբուրգերի» բարձրություն (1987)
* Որս «Կարմիր Հոկտեմբերի ետևից» (1990)
* Հեք Ֆինի արկածները (1993)
* Օրենքից դուրս (1993)
* Ամուսնության սուրբ կապերը (1994)
* Հովազ (1995)
* Վտանգավոր մտքեր (1995)
* Թասկիգի օդաչուները (1995)
* Վերջին ընթրիք (1995)
* Քահանայի կինը (1996)
* 12 զայրացած տղամարդ (1997)
* Կույր հավատք (1998)
* Հանկարծակի հարձակում (1998)
* Ֆորտունայի անիվը  (1998)
* Տիեզերական կովբոյներ (2000)
* Դետոքսիկացիա (2001)
* Ոչինչ, բացի ճշմարտությունից (2008)
* Փոթորկալից ժամանակաշրջան (2009)
* Ծայրահեղ միջոցներ (2010)
* Բաժանարար (2011)
* Նպատակակետ 5 (2011)
* Ուրախ աղմուկ (2012)
* Տերմինատոր. Ծննդոց (2015)
* Ամանորյա  երեկույթ (2016)
* Մումիան (2017)
* Բենը վերադարձել է (2018)

## Ծանոթագրություններ

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հարվարդի համալսարանի շրջանավարտներ
Կատեգորիա:ՅՈՒՆԻՍԵՖ-ի բարի կամքի դեսպաններ
Գարուշ Համբարձումյան

**Գարուշ Վեմիրի Համբարձումյան** (, հայ-ադրբեջանական պետական սահմանագոտու հյուսիսարևելյան հատված, Տավուշի հատված), հայ զինվորական, մայոր, զոհվել է Հայ-ադրբեջանական ռազմական բախման ընթացքում՝ Ադրբեջանի կողմից արձակած կրակից։

## Կենսագրություն
Ծնվել է 1989 թվականի հուլիսի 9-ին։ Ավարտել է Վազգեն Սարգսյանի անվան ռազմական համալսարանը, ստացել է սակրավորի մասնագիտություն և լեյտենանտի զինվորական կոչում։ Նշանակվել է ՀՀ ՊՆ N զորամասի ինժեներասակրավորային դասակի հրամանատար, որից հետո՝ 2015 թվականին՝  ՀՀ ՊՆ N զորամասի ինժեներասակրավորային վաշտի հրամանատար։

2016  թվականին Գարուշ Համբարձումյանն ընդգրկված էր Հայաստանի զինված ուժերի լավագույն սպաների ու հրաանատարների ցանկում։

Մայոր Գարուշ Համբարձումյանը զոհվել է Ադրբեջանի Հանրապետության կողմից արձակած կրակից, 2020 թվականի հուլիսի 14-ին՝ Հայ-ադրբեջանական պետական սահմանագոտու հյուսիսարևելյան հատվածում։

Հուղարկավորվել է «Եռաբլուր» զինվորական պանթեոնում։

Հայաստանի նախագահ Արմեն Սարգսյանի հրամանագրով մայոր Գարուշ Վեմիրի Համբարձումյանը  հետմահու պարգևատրվել է «Հայրենիքին մատուցած ծառայությունների համար» 2-րդ աստիճանի մեդալով։

Ամուսնացած էր, ունի մեկ երեխա։

## Ծանոթագրություններ

## Արտաքին հղումներ
*Մենք էլ նոր ենք իմացել, շոկի մեջ ենք. Լուսակունքի համայնքի ղեկավարը՝ մայոր Գարուշ Համբարձումյանի մասին

Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ
Կատեգորիա:ՀՀ զինված ուժերի մայորներ
Արտաճառագայթող միգամածություն

**Արտաճառագայթող [[միգամածություն]]**, իոնացված գազի (պլազմա) ամպ, որը արտաճառագայթում է սպեկտրի տեսանելի գունային տիրույթում։ Իոնացումը տեղի է ունենում մոտակա տաք աստղի կողմից ճառագայթված բարձրաէներգետիկ ֆոտոնների շնորհիվ։ Տարբերակում են արտաճառագայթող միջամածությունների մի քանի տեսակներ։ Դրանց թվում կան H II տիրույթներ, որոնցում տեղի է ունենում նոր աստղերի ձևավորում, և իոնացնող ֆոտոնների աղբյուրները համարվում են երիտասարդ, զանգվածային աստղեր, ինչպես նաև մոլորակային միգամածություններ, որոնցում մահացող աստղը մի կողմ է շպրտել իր վերին շերտերը, իսկ մերկացած տաք միջուկը իոնացնում է դրանք։

## Ընդհանուր տեղեկություններ
Սովորաբար, հետագայում երիտասարդ աստղը իոնացնում է նույն ամպի մի մասը, որից նա ծնվել է, չնայած որ զանգվածային, տաք աստղերը կարող են միայն բավարար քանակությամբ էներգիա թողարկել՝ ամպի մի զգալի մասը իոնացնելու համար։ Բազմաթիվ արտաճառագայթող միգամածություններում աշխատում է երիտասարդ աստղերի մի ամբողջ կույտ (աստղակույտ)։

Միգամածության գունավորումը կախված է նրա քիմիական բաղադրությունից և իոնացման աստիճանից։

## Պատկերասրահ

The glowing gas cloud LHA 120-N55 in the Large Magellanic Cloud.jpg|LHA 120-N 55 արտաճառագայթող միգամածությունը Մագելանի Մեծ Ամպում։
New Hubble image of NGC 2174.jpg|NGC 2174 արտաճառագայթող միգամածության պատկերը՝ արված Հաբլ աստղադիտակից։


## Ծանոթագրություններ

## Արտաքին հղումներ
* Եվրոպական տիեզերական գործակալության պատկերասրահ

Կատեգորիա:Աստղաֆիզիկա
Կատեգորիա:Միգամածություններ
*
Վլադիմիր Կապնինսկի

**Վլադիմիր Կապնինսկի** (, ), ռուս և խորհրդային մանկագիր, սցենարիստ, և նկարիչ։

## Կենսագրություն
Ծնվել է 1923 թվականի հոկտեմբերի 5-ին։ Ընդունվել է Մոսկվայի մանկավարժական ինստիտուտ։ Ուսումը չի ավարտել։ Աշխատել է որպես նկարիչ-ձևավորող։ 1950-ական թվականներից նա աշխատել է «Սոյուզմուլտֆիլմ» կինոստուդիայում որպես անցումների սևանկարիչ, նա աշխատել է որպես ուրվագծող, ինչպես նաև` պարզանկարիչ։

1960-ական թվականներից ըստ նրա սցենարի ռեժիսորներ Պյոտր Նոսովը, Բորիս Կոտովը, Վիտոլդ Բորձիլովսկին, Բորիս Բուտակովը, Գրիգորի Կոզլովը, Լեոնիդ Կայուկովը և ուրիշներ նկարահանել են մուլտֆիլմեր։

Մահացել է 2006 թվականին։

## Ընտիր ստեղծագործություններ
Նա հեղինակել է մի շարք մանկական գրքեր և հեքիաթներ`
* «Քերականությունից տունը» (1995 թվական),
* «Թե ինչպես Ոզնին Կրիայի հետ շապիկ փոխանակեց»,
* «Ճիշտ միջոց (մուլտֆիլմ)»,
* «Թանկարժեք փաթեթը»,
* «Ճիշտ մանկությունը»,
* «Հյուր եկե՛ք և այլ հեքիաթներ» (2007 թվական, ISBN 5-17-040171-X)
* «Ծագումով Բալաշիխայից» (հուշերի գիրք, 2002 թվական),
* «Տերլեցկյան լճակները» (հուշերի գիրք, 1992 թվական),

Նա եղել է «Կրոկոդիլ» ամսագրի մշտական հեղինակներից։

## Ստեղծագործություն
**Սցենարիստ**
* 1962 թվական` Կծիկը («Ֆիտիլ» № 2)
* 1963 թվական` Ամպրոպը և կայծակը («Ֆիտիլ» № 17)
* 1964 թվական` Կրկնակի շատ («Ֆիտիլ» № 27)
* 1965 թվական` Այ ասպիսի հրաշքներ (1965 թվական)
* 1965 թվական` Նկարը 
* 1966 թվական` Լուսատտիկ № 7
* 1969 թվական` Աղվեսը, արջը և անվասայլակով մոտոցիկլետը
* 1969 թվական` Նախապատմական նորույթ («Ֆիտիլ» № 81)
* 1971 թվական` Անտառային ժամանակագրություն
* 1971 թվական` Օտար հետքերով
* 1971 թվական` Խլահավը («Ֆիտիլ» № 106)
* 1971 թվական` Եկան-գնացին («Ֆիտիլ» № 113)
* 1977 թվական` Մատնազարկից (Ուրախ կարուսել № 9)
* 1979 թվական` Հյուր եկեք
* 1980 թվական` Դատարկախոսը
* 1981 թվական` Արկածներ` լաստի վրա
* 1982 թվական` Ճիշտ միջոց (մուլտֆիլմ)
* 1983 թվական` Դեղահաբը
* 1986 թվական` Թանկարժեք փաթեթը

**Ֆիլմի նկարիչ**
* 1962 թվական` Նկարչի հետ պատահած դեպք

**Անիմատոր**
* 1961 թվական` Թղթե տոպրակը և վարունգները

## Ծանոթագրություններ

## Գրականություն
* 

## Արտաքին հղումներ
* 
* 

Կատեգորիա:20-րդ դարի գրողներ
Կատեգորիա:21-րդ դարի գրողներ
Կատեգորիա:Խորհրդային գրողներ
Կատեգորիա:Խորհրդային մանկագիրներ
Կատեգորիա:Խորհրդային նկարիչներ
Կատեգորիա:Խորհրդային սցենարիստներ
Կատեգորիա:Ռուս արձակագիրներ
Կատեգորիա:Ռուս գրողներ
Կատեգորիա:Ռուս մանկագիրներ
Կատեգորիա:Ռուս սցենարիստներ
Պատկերացանցային գրաֆիկա

[մինի|Վերևի ձախ անկյունում պատկերված [ժպիտիկը պատկերացանցային գրաֆիկա է։ Ընդարձակելու դեպքում առանձին պիքսելներները երևում են որպես քառակուսիկներ։ Դրանց գույները բաղկացած են կարմիր, կանաչ, կապույտ գույների համադրություններով։]]

**Պատկերացանցային գրաֆիկա** կամ **բիթային քարտեզ**, համակարգչային գրաֆիկայի մեջ պատկերի արտահայտման ձև, որը դրսևորվում է կետային մատրիցի տեղեկույթային կառուցվածքով, որն իրականում արտահայտվում է պիքսելների ուղղանակյունաձև ցանցով, որը դիտելի է էկրանի, թղթի կամ այլ դիտարկային միջնորդիչով։

Բիթային քարտեզը պիքսելների ուղղանկյունային ցանց է, որտեղ ամեն պիքսելի գույնը հստակեցվում է բիթերի քանակով։ Պատկերացանցը տեխնիկապես բնորոշվում է նկարի պիքսելային բարձրությամբ ու լայնությամբ և գույնի խորությամբ։

Ի հակադրություն պատկերացանցային գրաֆիկայի` վեկտորային գրաֆիկան բաղկացած է գծային նկարներից։ Վեկտորային գրաֆիկան հնարավոր է վերածել պատկերացանցայինի, իսկ պատկերացանցայինը` վեկտորայինի, սակայն երկու դեպքում էլ պատկերի տեղեկույթի մի մասը կորում է։

## Անվանում
Պատկերացանցային գրաֆիկան անվանում են նաև ռաստերային՝ լատիներեն rastrum (կսմիթ) բառից։ Դրա նման անվանման պատճառն այն է, որ պատկերացանցային գրաֆիկայի առաջին սարքերն օգտագործում էին պատկերի արտադրման գծային եղանակ՝ կատոդային ճառագայթի մագնիսական կամ էլեկտրոստատիկ ուղղորդմամբ։

## Հավելվածներ
### Համակարգչային ցուցասարքեր
Ժամանակակից համակարգիչների մեծամասնությունն ունի բիթային քարտեզով տեսասարք, որի վերէկրանային ամեն պիքսել ուղղակիորեն համապատասխանում է հիշողության մեջ գտնվող բիթերի փոքր քանակությանը։ Էկրանի թարմացումը տեղի է ունենում պիքսելների զննմամբ և դրանց գունավորմամբ` բիթերի խմբի գունավորմանը համապատասխան։ Վերաթարմացման գործընթացը հաճախ գրաֆիկական պրոցեսորի մաս է կազմում։ Նման տեսասարքերի առաջին օրինակները հայտնագործվել են ուշ 1960-ականներին։

### Պատկերների պահպանում
Համակարգչային պատկերների մեծամասնությունը պահպանվում է ռաստերային գրաֆիկական ձևաչափերով՝ օրինակ  GIF, JPEG, PNG և այլ ձևաչափերով, որոնք տարածված են համաշխարհային սարդոստայնում։ Եռաչափ պիքսելային ռաստերային գրաֆիկան օգտագործվում է տեսախաղերում և ՄՌՇ սարքերում։

### Աշխարագրական տեղեկատվական համակարգ
ԱՏՀ տեղեկույթը սովարաբար պահվում է պատկերացանցային ձևաչափերով, որպեսզի աշխարագրական տեղեկույթը պահպանվի պիքսելային արժեքներով։

## Թույլատրում
Պատկերացանցային գրաֆիկան կախում ունի թույլատրումից, ինչը նշանակում է, որ դրա մասշտաբը չի կարող մեծացվել առանց որակի անկման, ի տարբերություն վեկտորային գրաֆիկայի։ Պատկերացանցային գրաֆիկան հիմնականում օգտագործում են լուսանկարիչները։ Ժամանակակից համակարգչային տեսասարքերն ապահովում են մոտ 72-130 պիքսել/դյույմ, իսկ տպիչները մինչև 2400 կետ/դյույմ թույլատրում։

## Պատկերացանցային պատկերների խմբագրիչներ
PaintShop Pro, Painter, Photoshop, Paint.NET, MS Paint, GIMP և այլ պատկերացանցային պատկերային խմբագրիչներ նախատեսված են պիքսելների խմբագրման համար։ Պիքսելային պատկերների խմբագրիչների մեծ մասն օգտագործում է RGB համադրությունը, իսկ մյուսները՝ CMYK համադրությունը։

## Տես նաև
*Համակարգչային գրաֆիկա

## Ծանոթագրություններ

Կատեգորիա:Գրաֆիկական ֆորմատներ
Կատեգորիա:Համակարգչային գրաֆիկա
Կատեգորիա:Պատկերի թվային մշակում
Կատեգորիա:Տեսական ինֆորմատիկա
Կամինո Ռեալ դե Թիերա Ադենտրո

**Կամինո Ռեալ դե Թիերա Ադենտրո** () պատմական հուշարձան, Մեքսիկայի և ԱՄՆ-ի միջև անցնող ճանապարհ, ընդհանուր երկարությունը շուրջ 2560 կմ է։ Անցնում է Մեխիկոյից մինչև  Սանտա Ֆե։

XVI դարի կեսերին արծաթի հանքավայրերի հայտնագործումը և Նոր Իսպանիայի փոխարքայության հետագա գաղութացումը, նպաստեց նոր Իսպանիայի հիմնական հանքարդյունաբերական քաղաքները ինչպիսիք են Սակատեկաս, Պաչուկան, Սան Լուիսը, միացնող մեկ ուղու ստեղծմանը։ Ճանապարհը ոչ միայն ծառայել է արծաթը Մեխիկո տեղափոխմանը, այլ նաև ծառայել է որպես կարևորագույն առևտրային մայրուղի, որը հիմք հանդիսացավ ճանապարհի երկայնքով նոր բնակավայրերի զարգացմանը, որոնք հենակետեր դարձան ճանապարհորդների համար, որը պայմանավորված է օգտակար հանածոների նոր հանքավայրերի հայտնաբերմամբ, իսկ հետագայում նաև առևտրով։

2000 թվականի հոկտեմբերի 12-ին ԱՄՆ տարածքով անցնող 646 կիլոմետր երկարությամբ տարածություն ճանաչվեց որպես Ազգային պատմական ճանապարհ (National Historic Trail)։

2010 թվականի օգոստոսին 1400 կմ երկարությունը մեքսիկական տարածք`Մեխիկոյից մինչև Վալե դե Իգնասիո Ալենդե գյուղը, ներառվեց ՅՈՒՆԵՍԿՕ-ի Համաշխարհային ժառանգության ցանկում։ Բացի այդ ճանապարհից, պաշտպանված են բազմաթիվ եկեղեցիներ, կամուրջներ, ճանապարհի երկայնքով տեղակայված պատմական բնակավայրեր։

## Պատմություն
1598 թվականին ապրիլին մի զինված ուժերի ջոկատ Ռիո Գրանդե գետ տանող ամենահարմար ուղու որոնումներով մոլորվում է ներկայիս Մեքսիկայի հյուսիսում տեղակայված անապատում։ Գերեվարված մի հնդիկ, որի անունը Մոմփիլ էր, ավազի վրա նկարեց միակ անվտանգ ճանապարհի քարտեզը, որը շուտով կազմում է Կամինո ռեալ դե Թիերա Ադենտրոնի մաս։

Պատմական ժամանակաշրջաններ.
* 1598-1680 թվականներին Խուան դե Օնյատե և նրա հետևորդները ճանապարհ են հարթում գյուղից գյուղ
* 1680-1693 թվականներին կարմրամորթ հնդկացիների ապստամբությունը, և իսպանացիների վտարումը 13 տարով
* 1693-1821 թվականներին իսպանացիների վերադարձը, առևտրի, մշակութային զարգացման, պատերազմական նպատակներով ճանապարհի օգտագործումը
* 1821-1880 թվականներին Ստանալով ՄԵքսիկան Մեքսիկայի անկախության պատերազմում առևտրի զարգացումը
* 1846-1848 թվականներին Ամերիկա-մեքսիկական պատերազմ ում, հյուսիսային տարածքների դուրսբերումը դեպի ԱՄՆ
* 1880 թվականին ի հայտ եկավ երկաթուղին

## Ծանոթագրություններ

## Արտաքին հղումներ
* El Camino Real de Tierra Adentro National Historic Trail — на сайте National Park Service
* El Camino Real International Heritage Center
* El Camino Real de Tierra Adentro — обучающие материалы на сайте Государственного университета Нью-Мексико

Կատեգորիա:Առևտրային ճանապարհներ
Կատեգորիա:Համաշխարհային ժառանգություն ԱՄՆ-ում
Կատեգորիա:Համաշխարհային ժառանգություն Մեքսիկայում
Կատեգորիա:Մեքսիկայի պատմություն
Կատեգորիա:ՅՈՒՆԵՍԿՕ-ի Համաշխարհային ժառանգություն
Կատեգորիա:Պատմական ճանապարհներ և ուղիներ
Սուրբ Աստվածածին եկեղեցի (Բասրա)

**Սուրբ Աստվածածին**, հայ առաքելական եկեղեցի Իրաքի Բասրայի մարզում՝ Բասրա քաղաքում։ Պատկանում է Հայաստանյայց Առաքելական Սուրբ Եկեղեցու Իրաքի թեմին։ Դրա տարածքում գործող 8 եկեղեցիներից մեկն է։

## Պատմություն
Ստորին Միջագետքի Բասրա վաճառաշահ քաղաքում հայերը հաստատվել են Արաբական խալիֆայության վերջին տասնամյակներին։ Նրանք հիմնականում վաճառականներ էին, որոնք կապեր էին հաստատել Իրանի, Հնդկաստանի ու տեղացի արաբների հետ։ Ուշ միջնադարում՝ թուրք-պարսկական հերթական պատերազմի ավարտին (1736), թվականին քաղաքի Հին Բասրա թաղամասում կառուցվել է Սուրբ Աստվածածին եկեղեցին։ Վերջինս օծվել է 1754 թվականին։

Եկեղեցուն կից գործել է դպրոց։ 1920 թվականին եկեղեցու տարածքում բացվել է հայ ազգային վարժարանը։ 1973 թվականին տեղի հայության ստվարացմամբ պայմանավորված՝ Բասրայի հայկական գերեզմանատանը կառուցվել է սուրբ Հովհաննես Կարապետ մատուռը։ Վերջինս օծվել է նույն տարում՝ Ասողիկ եպիսկոպոս Ղազարյանի կողմից։

Եկեղեցին ակտիվ մասնակցություն է ցուցաբերում տեղի հայ հասարակական և կրոնական կյանքում։ 2019 թվականին Զատկի տոնից հետո Բասրա էր այցելել Իրաքում ՀՀ դեսպան Հրաչ Փոլադյանը։

## Տես նաև
* Սուրբ Գրիգոր Լուսավորիչ եկեղեցի, Բաղդադ

## Ծանոթագրություններ

## Արտաքին հղումներ
* Սուրբ Աստվածածին եկեղեցու էջը facebook.com կայքում
* Սուրբ Աստվածածին եկեղեցու էջը youtube.com կայքում

Կատեգորիա:18-րդ դարի հայկական վանքեր և եկեղեցիներ
Կատեգորիա:Իրաքի հայոց թեմի վանքեր և եկեղեցիներ
Կատեգորիա:Բասրայի եկեղեցիներ
Կատեգորիա:Եկեղեցիներ այբբենական կարգով
Մերսեդես Մասոն

**Մերսեդես Մասոն** (, ), շվեդ դերասանուհի։

## Կենսագրություն
Մերսեդես Մասոնը ծնվել է 1982 թվականի մարտի 3-ին Շվեդիայի Լինչոպինգ քաղաքում։ 12 տարեկանում ընտանիքի հետ Շվեդիայից տեղափոխվել է ԱՄՆ։

## Կարիերա
13 տարեկանում սկսել է աշխատել Ֆորդ Մոդելս մոդելային գործակալությունում։

Առաջնաելույթ է ունեցել հեռուստատեսությունում 2005 թվականին։ 2011 թվականին խաղացել է գլխավոր դեր «Կարանտին 2։ Տերմինալ» ֆիլմում։ 2012 թվականին խաղացել է կնոջ գլխավոր դեր «Փնտրողը» սերիալում։ 2012-2013 թվականներին նկարահանվել է «Պարկ ավենյու, 666» սերիալում։

2015-2017 թվականներին խաղացել է «Վախեցեք քայլող մեռյալներից» սերիալում։

## Անձնական կյանք
2014 թվականի սեպտեմբերի 13-ից Մերսեդեսն ամուսնացած է դերասան Դևիդ Դենմանի հետ։ Ամուսիններն ունեն որդի՝ Կայուս Քեյն Դենմանը։

## Ֆիլմագրություն

## Ծանոթագրություններ

Կատեգորիա:Դերասանուհիներ այբբենական կարգով
Կատեգորիա:Շվեդ դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացիներ իրանական սերմամբ
Կատեգորիա:Ամերիկացի հեռուստատեսային դերասանուհիներ
Լետիցիա Ջեյմս

**Լետիցիա Ա. Ջեյմս** (, ), Նյու Յորքի գործող և չորրորդ հանրային փաստաբան, առաջին աֆրոամերիկացի կինը, որը պաշտոն է զբաղեցնում Նյու Յորքի կառավարությունում։ Նա ամերիկացի իրավաբան է, ակտիվիստ և քաղաքական գործիչ, դեմոկրատական կուսակցության անդամ։ Նախկինում նա ծառայել է Նյու Յորքի քաղաքային խորհրդում՝ ներկայացնելով Բրուքլինի 35-րդ շրջանը։ Ջեյմսը նախագահում էր տնտեսական զարգացման կոմիտեում, ինչպես նաև ծառայում էր զբոսայգիների և հանգստի, փոքր բիզնեսի, կառավարության տեխնոլոգիաների, վետերանների գործերի ևւ կանանց խնդիրների կոմիտեներում։ 2013 թվականին Ջեյմսն առաջադրվել էր Նյու Յորքի հանրային փաստաբանի պաշտոնում և 36 % ստացել դեմոկրատական կուսակցության փրայմերիզում, ինչը նրան երկրորդ փուլից խուսափելու հնարավորություն չի տվել, որում Ջեյմսը ստացել է 59 %  դարձել Նյու յորքցիների պաշտպանի"թեկնածու։ Հիմնական ընտրություններում՝ 2013 թվականի նոյեմբերին, նա հաղթել է հանրապետական մրցակցին՝ հավաքելով ձայների 83 %-ը։

## Երիտասարդություն և կրթություն
Ջեյմսը ծնվել է Բրուքլինում, Նյու Յորքում Նելլի և Ռոբերտ Ջեյմսի ընտանիքում։ Նա սովորել է հանրային դպրոցներում Նյու Յորքում, 1981 թվականին ստացել է բակալավրի աստիճան Նյու Յորքի քաղաքային համալսարանում։

Ջեյմսը 1986 թվականին ավարտել է Հովարդի համալսարանի իրավունքի դպրոցը և 1989 թվականին քննություն հանձնել Նյու Յորքի նահանգի փաստաբանների կոլեգիայում։ Նա հաճախում է Կոլումբիայի համալսարանի Միջազգային և պետական գործերի դպրոց՝ պետական կառավարման մագիստրոսի աստիճան ստանալու համար։

## Կարիերա
Ջեյմսը աշխատել է հանրային պաշտպան իրավաբանական օգնության համայնքում, ինչպես նաև հիմնել Է աֆրոամերիկացի պրոֆեսիոնալ կազմակերպությունների կոալիցիա՝ երիտասարդներին կրթություն ստանալու համար։ Դրանից հետո նա փոքր պաշտոններ էր զբաղեցնում նահանգի կառավարությանը կից։ Նրա առաջին արշավը քաղաքային խորհրդում 2001 թվականին հաջողությամբ չի անցել, ի տարբերություն 2003 թվականի արշավի, երբ նա ընտրվել է աշխատանքային ընտանիքների կուսակցությունից և դարձել Նյու Յորքի նահանգում երրորդ կուսակցությունից ընտրված առաջին մարդը՝ 1977 թվականից ի վեր։ 2005 թվականին Ջեյմսը հաղթել է ոչ միայն աշխատող ընտանիքների կուսակցության, այլև դեմոկրատական կուսակցության առաջադրմամբ։ 2013 թվականին նա հաղթել է հանրային փաստաբանի ընտրություններում՝ քաղաքի շատ կարևոր արհմիությունների և թերթերի աջակցությամբ։

## Ծանոթագրություններ

Կատեգորիա:ԱՄՆ-ի կին քաղաքական գործիչներ
Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ